CELEX: 62013CN0602
Language: et
Date: 2013-11-25 00:00:00
Title: Kohtuasi C-602/13: Eelotsusetaotlus, mille on esitanud Juzgado de Primera Instancia n °2 de Santander (Hispaania) 25. novembril 2013 — Banco Bilbao Vizcaya Argentaria, S.A. versus Fernando Quintano Ujeta ja María Isabel Sánchez García

1.2.2014   
            
            
               ET
            
            
               Euroopa Liidu Teataja
            
            
               C 31/4
            
         Eelotsusetaotlus, mille on esitanud Juzgado de Primera Instancia no 2 de Santander (Hispaania) 25. novembril 2013 — Banco Bilbao Vizcaya Argentaria, S.A. versus Fernando Quintano Ujeta ja María Isabel Sánchez García
   (Kohtuasi C-602/13)
   2014/C 31/06
   Kohtumenetluse keel: hispaania
   
      Eelotsusetaotluse esitanud kohus
   
   Juzgado de Primera Instancia no 2 de Santander
   
      Põhikohtuasja pooled
   
   
      Sissenõudja: Banco Bilbao Vizcaya Argentaria, S.A.
   
      Võlgnikud: Fernando Quintano Ujeta ja María Isabel Sánchez García
   
      Eelotsuse küsimused
   
   
               1.
            
            
               Kas vastavalt nõukogu 5. aprilli 1993. aasta direktiivile 93/13/EMÜ ebaõiglaste tingimuste kohta tarbijalepingutes (1) ja eeskätt direktiivi artikli 6 lõikele 1 ja artikli 7 lõikele 1 peab liikmesriigi kohus selleks, et tagada tarbijate ja kasutajate kaitse kooskõlas võrdväärsuse ja tõhususe põhimõtetega, otsustama juhul, kui ta tuvastab viivist käsitleva lepingutingimuse ebaõigluse, et on välistatud mis tahes viivise maksmine — sh viivis, mis võib tuleneda sellise siseriikliku õigusnormi täiendavast kohaldamisest nagu tsiviilseadustiku artikkel 1 108, seaduse 1/2013 teine üleminekusäte koostoimes hüpoteegiseaduse artikliga 114 või kuninga dekreetseaduse 6/2012 artikkel 4 —, ilma et ta peaks end pidama seotuks ümberarvutusega, mille ettevõtja võib olla teostanud seaduse 1/2013 teise üleminekusätte alusel?
            
         
               2.
            
            
               Kas seaduse 1/2013 teist üleminekusätet tuleb tõlgendada nii, et see ei või olla takistuseks tarbija huvide kaitsel?
            
         
               3.
            
            
               Kas vastavalt nõukogu 5. aprilli 1993. aasta direktiivile 93/13/EMÜ ebaõiglaste tingimuste kohta tarbijalepingutes ja eeskätt direktiivi artikli 6 lõikele 1 ja artikli 7 lõikele 1 peab liikmesriigi kohus selleks, et tagada tarbijate ja kasutajate kaitse kooskõlas võrdväärsuse ja tõhususe põhimõtetega, käsitama juhul, kui ta tuvastab, et lepingu ennetähtaegse lõpetamise tingimus on ebaõiglane, nimetatud tingimust nii, nagu seda ei olekski seatud ning tegema sellest tulenevad järeldused, ja seda ka juhul, kui ettevõtja pidas kinni siseriiklikus õigusnormis ettenähtud minimaalsest ooteajast?
            
         
      (1)  EÜT L 95, lk 29; ELT eriväljaanne 15/02, lk 288.